wickkiey/tamil-wikipedia-chunked huggingface dataset:
# காவலம் சிறீகுமார்

**காவலம் சிறீகுமார்** (**Kavalam Sreekumar)** இந்தியாவின் கேரளாவைச் சேர்ந்த ஒரு பாரம்பரிய இசைக்கலைஞர் ஆவார். மலையாளத் திரைப்படப் பாடகர் மற்றும் இசையமைப்பாளர் என ப்லமுகங்களில் இவர் இயங்கி வருகிறார். இவரது ராமாயண பாராயணமும் மக்களிடத்தில் புகழ்பெற்ற்ள்ளது. அறுபதுக்கும் மேற்பட்ட பிரபலமான மலையாள கவிதைகளை வழங்கியுள்ளார். மலையாளக் கவிஞரும் நாடக ஆசிரியருமான காவலம் நாராயண பணிக்கரின் மகன் என்றும் அறியப்படுகிறார்.
# காவலம் சிறீகுமார்

## வாழ்க்கை வரலாறு

காவலம் சிறீகுமார் 1959 ஆம் ஆண்டு மார்ச் மாதம் 3 ஆம் தேதியன்று ஆலப்புழா மாவட்டம் காவலம் கிராமத்தில் பிறந்தார் . பத்மபூசண் விருது பெற்ற காவலம் நாராயண பணிக்கர் மற்றும் சாரதாமணி ஆகியோர் இவரது பெற்றோர்களாவர். இவருக்கு அரிகிருட்டிணன் என்ற அண்ணன் இருந்தார். அவர் 2009 ஆம் ஆண்டில் இறந்தார். ஐந்தாவது வயதில் பாரம்பரியக் குரலிசையை கற்கத் தொடங்கிய இவர், அம்பலப்புழா சிவசங்கர பணிக்கர், திருச்சூர் வைத்தியநாதன், மாவேலிக்கார பிரபாகர வர்மா மற்றும் அம்பலப்புழா துளசி போன்ற இசை ஆசிரியர்களிடம் இசை பயின்றார்.  
அகில இந்திய வானொலியில் 1985 ஆம் ஆண்டு முதல் 2007 வரை பணியாற்றினார். அகில இந்திய வானொலியில் பணியாற்றியபோது, பிரபல வயலின் கலைஞர் பி. சசிகுமாரிடம் பாரம்பரிய இசையைக் கற்றார்.
# காவலம் சிறீகுமார்

## விருதுகள்

- 2012 கேரள சங்கீத நாடக அகாடமி விருது
- 1990- *பாறைப்பேட்டை பந்திருக்குளம்* - அகில இந்திய வானொலி- சிறந்த இசை அம்சத்திற்கான ஆண்டு விருது
- பல்கலைக்கழக இளைஞர் விழாவில் செம்மொழி பாடலில் தொடர்ந்து 5 ஆண்டுகள் முதல் பரிசு பெற்றார்.
# ஹர்னாஷ் சந்து

**ஹர்னாஸ் சந்து** (Harnaaz Sandhu) (பிறப்பு 3 மார்ச் 2000) ஒரு இந்திய விளம்பரத்தாரகை மற்றும் அழகுப் போட்டியின் வாகையாளர் ஆவார். இவர் பிரபஞ்ச அழகி 2021 பட்டம் வென்றார். இவர் முன்னதாக திவா அழகி 2021 பட்டம் வென்றார். மேலும், பிரபஞ்ச அழகிப் பட்டம் பெற்ற மூன்றாவது இந்தியப் பெண்மணி ஆகிறார். சந்து முன்னதாக ஃபெமினா இந்திய அழகி பஞ்சாப் போட்டியில் வென்றுள்ளார். மேலும், பெமினா இந்திய அழகி 2019 போட்டியில் அரையிறுதிப் போட்டி வரை சென்றார்.
# ஹர்னாஷ் சந்து

## ஆரம்ப கால வாழ்க்கை மற்றும் கல்வி

சந்து குருஹர்சஹையில் பஞ்சாபி சீக்கிய குடும்பத்தில் பிறந்து வளர்ந்தார். இவர் கலியா பப்ளிக் பள்ளி மற்றும் பெண்களுக்கான முதுகலைப் படிப்புகளுக்கான அரசு கல்லூரியிலும் பயின்றார். பிரபஞ்ச அழகிப் பட்டத்திற்கான போட்டிகளில் கலந்து கொள்வதைத் தவிர, ஹர்னாஸ் பொது நிர்வாகத்தில் முதுகலைப் பட்டப்படிப்பைப் படித்து வருகிறார். பஞ்சாபி, மராத்தி, ஆங்கிலம் ஆகிய மொழிகளில் சரளமாக பேசக்கூடியவர் .
# ஹர்னாஷ் சந்து

## அழகுப்போட்டி அணிவகுப்பு

சந்து பதின்ம வயதிலேயே அழகிப்போட்டிகளில் பங்கேற்கத் தொடங்கினார். ஃபெரோஸ்பூர் அழகிப்போட்டி 2017 மற்றும் மேக்ஸ் எமர்ஜிங் ஸ்டார் இந்திய அழகிப்போட்டி 2018 போன்ற பட்டங்களை வென்றார் ஃபெமினா இந்தியா அழகி பஞ்சாப் 2019 பட்டத்தை வென்ற பிறகு, சந்து ஃபெமினா இந்திய அழகிப்போட்டியில் போட்டியிட்டார், அங்கு அவர் இறுதியில் முதல் 12 இடங்களுக்குள்ளான ஒரு இடத்தைப் பிடித்தார்
# ஹர்னாஷ் சந்து

## அழகுப்போட்டி அணிவகுப்பு

### திவா அழகிப்போட்டி 2021

16 ஆகஸ்ட் 2021 அன்று, திவா அழகிப்போட்டி 2021 இன் முதல் 50 அரையிறுதிப் போட்டியாளர்களில் ஒருவராக சந்து தேர்ந்தெடுக்கப்பட்டார். பின்னர் ஆகஸ்ட் 23 அன்று, தொலைக்காட்சியில் ஒளிபரப்பப்பட்ட திவா அழகிப் போட்டியில் போட்டியிடும் சிறந்த 20 இறுதிப் போட்டியாளர்களில் ஒருவராக இவர் உறுதிப்படுத்தப்பட்டார். செப்டம்பர் 22 அன்று நடைபெற்ற முதற்கட்டப் போட்டியில், சந்து அழகிய தோலினை உடையவர் என்ற பட்டத்தை வென்றார். மேலும், நீச்சலுடை அழகி, அழகிய புன்னகை அழகி, ஒளிப்பட அழகி, பொதுப்பேச்சுத்திறனழகி ஆகியவற்றுக்கான இறுதிப் போட்டியாளரானார்.
# ஹர்னாஷ் சந்து

## அழகுப்போட்டி அணிவகுப்பு

### பிரபஞ்ச அழகி 2021

திவா அழகிப்போட்டி 2021 வெற்றியாளராக, பிரபஞ்ச அழகி 2021 இல் இந்தியாவைப் பிரதிநிதித்துவப்படுத்தும் உரிமையை சந்து பெற்றார். இப்போட்டியானது இஸ்ரேலின் ஏலாத்தில் 12 டிசம்பர் 2021 அன்று நடைபெற்றது. சந்து 80 போட்டியாளர்களைக் கொண்ட ஆரம்பக் குழுவிலிருந்து முதல் பதினாறுக்கு முன்னேறினார், பின்னர் வெற்றியாளராக முடிசூட்டப்படுவதற்கு முன்பு முதல் பத்து, முதல் ஐந்து மற்றும் முதல் மூன்று இடங்களுக்கு முன்னேறினார். அவரது வெற்றியைத் தொடர்ந்து, 1994 ஆம் ஆண்டில் சுஷ்மிதா சென் மற்றும் 2000 ஆம் ஆண்டில் லாரா தத்தாவிற்குப் பிறகு பிரபஞ்ச அழகி பட்டம் வென்ற மூன்றாவது இந்தியப் பெண்மணி ஆனார்.
# கமலாபூர் செவ்வாழை

**கமலாபூர் செவ்வாழை** (Kamalapur Red Banana) என்பது ஒரு சிறப்பு வகை செவ்வாழையாகும். இது இந்தியாவின் கர்நாடகாவின் குல்பர்கா மாவட்டத்தில் உள்ள கமலாபூர் கிராமத்தின் பள்ளத்தாக்கு மற்றும் அதன் சுற்றுப்புறப் பகுதிகளில் பிரத்தியேகமாக வளர்க்கப்படுகிறது. இது "பணக்கார பழம்" என்று அழைக்கப்படுகிறது. அதிக அளவிலான உரம், நீர் மற்றும் பணியாளர்கள் மூலம் அதிக கவனம் செலுத்தி வளர்க்கப்படுவதால் இதன் விலை மற்ற வாழை வகைகளுடன் ஒப்பிடும்போது அதிக விலையில் விற்பனை செய்யப்படுகிறது. இதன் தோல் சிவப்பு நிறத்திலிருந்தாலும், பழமானது நுரை நிறத்தில் சுவையுடன் இருக்கும். இந்த பழத்தில் உயிர்ச்சத்து சி மற்றும் பி6 உடன் அதிக கலோரி மதிப்புடன் சத்தான உணவாக அமைகிறது.  
இந்த விவசாயப் பொருளானது இந்திய அரசாங்கத்தின் புவிசார் குறியீடுகள் (பதிவு மற்றும் பாதுகாப்பு) சட்டம் (ஜிஐ சட்டம்) 1999 கீழ் பாதுகாக்கப்படுகிறது. இது "கமலாபூர் செவ்வாழை" என்ற தலைப்பில் தோட்டக்கலைப் பொருளாக வகுப்பு 31-ன் கீழ் புவிசார் குறியீடுகள் விண்ணப்ப எண் 133-ல் பதிவு செய்யப்பட்டுள்ளது. பொதுவாகப் பூச்சிகள் இல்லாமல் இருக்கும். பழத்தின் தோல் மிதமான சிவப்பு நிறத்திலும், அதன் கூழ் நுரை வண்ணத்திலும் அனைவரும் விரும்பத்தக்கச் சுவையிலும் இருக்கும்.
# கமலாபூர் செவ்வாழை

## வேதிப்பண்புகள்

கமலாபூர் செவ்வாழைப் பழத்தின் ஊட்டச்சத்து மதிப்பினை மத்திய உணவு தொழில்நுட்ப ஆராய்ச்சி நிறுவனம் சோதனை செய்தது. இந்த பழத்தில் கால்சியம், இரும்பு, பொட்டாசியம் மற்றும் நார்ச்சத்து ஆகியவை மற்ற வாழை வகைகளை விட மிகவும் அதிகமாக உள்ளது. இதன் சக்தி, உயிர்ச்சத்து சி மற்றும் பி6 ஆகியவையும் அதிகமாக உள்ளது. இதில் மொத்த கரையக்கூடிய திடப்பொருள்கள் 20-22 பாகை *பிரிக்சு* எனத் தெரிவிக்கப்பட்டுள்ளது.  
பெங்களூரில் உள்ள வேளாண் அறிவியல் பல்கலைக்கழகத்தின் வனவியல் மற்றும் சுற்றுச்சூழல் அறிவியல் துறையானது கமலாபூர் செவ்வாழைப் பழத்தின் தரத்தினை ஒழுங்குபடுத்தும் நிறுவனமாக உள்ளது.
# கமலாபூர் செவ்வாழை

## ஊக்கத்தொகை

தோட்டக்கலைத் துறையானது, இந்த வாழைப்பழச் சாகுபடியின் பரப்பை விரிவுபடுத்த விவசாயிகளை ஊக்குவித்து, சான்றழிக்கப்பட்ட விதைகளை மானிய விலையில் சலுகைகளுடன் வழங்கி ஊக்கப்படுத்துகிறது.
# கமலாபூர் செவ்வாழை

## மேலும் பார்க்கவும்

- நஞ்சன்கூடு வாழைப்பழம்
- குட்கு ஆரஞ்சு
- உடுப்பி மட்டு குல்லா
# ஹெல்லன்

கிரேக்கத் தொன்மவியலில் படி, **ஹெல்லன்** (*Hellen*, (; *Hellēn*) என்பவர் கிரேக்கர்களின் முன்னோடி ஆவார். இவரது பெயரே கிரேக்கத்தின் மற்றொரு பெயராகும். அதாவது கிரேக்க வம்சாவளியைச் சேர்ந்தவர்கள் அல்லது கிரேக்க பண்பாடு அல்லது கிரேக்க நாடு போன்றவற்றிற்க்கு "ஹெலனிக்" என்ற பெயரடை மூல ஆதாரம் ஆகும்.
# ஹெல்லன்

## தொன்மவியல்

ஹெல்லன் என்பவர் டியூக்கோலியான் (அல்லது சில நேரங்களில் சியுசு ) மற்றும் பிர்ரா ஆகியோரின் மகனும் ஆம்ஃபிக்டியனின் சகோதரரும் ஆவார். நிம்ஃப் ஓர்சிஸ் மூலம் இவர் ஏயோலஸ், சுதஸ் டோரஸ் ஆகிய மூன்று மகன்களுக்கும், செனோபாட்ரா என்ற ஒரு மகளுக்கும் தந்தையானார். இல்லையெனில், பிரோனூசின் மகன் ஹெலன் என்றும், டியூகாலியன் மற்றும் பைராவின் மகன் என்றும் அழைக்கப்பட்டார்.  
எசியொடின் கேட்லாக்ஸ் ஆப் உமன் பட்டியலின் படி, இவரது மகன்கள் பேரன்களின் சந்ததியினரே கிரேக்கத்தின் முதன்மைப் பழங்குடியினரான: ஏயோலஸ், அயோலியன்ஸ், டோரஸ், டோரியன்ஸ், குசுதஸ், அக்கேயன்ஸ், அயோனியர்கள், அக்கேயஸ், அயன் ஆகியோராவர்.  
சில கூற்றுகளின்படி, ஹெலன் டோட்டஸின் தந்தை நியோனஸின் தந்தையாக குறிக்கப்பட்டுள்ளார்.  
துசிடிடீஸின் கூற்றுப்படி, ஹெலனின் வழித்தோன்றல்கள் ஃபிதியாவின் கிரேக்கப் பகுதியைக் கைப்பற்றினர், பின்னர் தங்கள் ஆட்சியை மற்ற கிரேக்க நகரங்களுக்கும் பரப்பினர். அந்தப் பகுதிகளின் மக்கள் தங்கள் மூதாதையின் பெயரால் *ஹெலினெஸ் என்று அழைக்கப்பட்டனர்.* ஹெலனெஸ் என்ற இனப்பெயர் ஓமரின் காலத்திலிருந்தே உள்ளது.
# டியூக்கோலியான்

கிரேக்கத் தொன்மவியலின் படி, **டியூக்கோலியான்** (*Deucalion* (; ) என்பவர் பிரோமிதியசின் மகன்; பழங்கால ஆதாரங்கள் இவரது தாயை கிளைமீன், ஹெஸியோன் அல்லது பிரோனோயா என்று குறிப்பிடுகின்றன. இவர் கிரேக்க தொன்மவியலில் ஊழிவெள்ளப் பெருங்கதையுடன் நெருங்கிய தொடர்புடையவர்.
# டியூக்கோலியான்

## குடும்பம்

டியூகாலியனுக்கும் பைராவுக்கும் குறைந்தது இரண்டு குழந்தைகளாக ஹெல்லன் மற்றும் பிரோடோஜீனியா, மற்றும் மூன்றாவது, ஆம்ஃபிக்டியோன் (பிற மரபுகளில் இவர் தொல் குடிமகன் )  
இவரின் குழந்தைகள் குறித்து பழமையான நூல்களில் ஒன்றான கேட்டலாக் ஆப் உமன் என்ற நூலில் பண்டோரா மற்றும் தியா மற்றும் குறைந்தபட்சம் ஒரு மகனான ஹெல்லன் ஆகியோர் குறிப்பிடப்படுகின்றனர். அவர்களின் சந்ததியினர் தெசலியில் வாழ்ந்ததாக கூறப்படுகிறது.  
ஒரு தரவானது டியூகாலியனின் மூன்று மகன்களையும் அவர்களது மனைவியையும் ஓரெஸ்தியஸ், மராத்தோனியோஸ் பிரோனஸ் (ஹெல்லனின் தந்தை) என்று குறிப்பிடுகிறது. சில தரவுகளில், டியூக்கோலியானுக்கு மற்றொரு பிள்ளையாக மெலாந்தோ இருந்தார்.
# சாகீர் உசேன் (பரத நாட்டியக் கலைஞர்)

**சாகீர் உசேன்** என்பவர் தென்னிந்தியாவின், தமிழ்நாட்டைச் சேர்ந்த ஒரு பரதநாட்டியக் கலைஞர், சொற்பொழிவாளர், நடன ஆசிரியர் ஆவார்.  
சாகிர் உசேன் தமிழ்நாட்டின், தருமபுரி மாவட்டம், துருஞ்சிப்பட்டி என்னும் சிற்றூரைச் சேர்ந்தவர். பிறப்பால் இசுலாமியரான இவரை இவரது பெரியம்மாவான அலுமேலு அப்துல்லாவால் தத்தெடுத்து வளர்க்கபட்டார். அலுமேலு வழியாக வைணவத்தின் அறிமுகத்தையும், ஈடுபாட்டையும் பெற்றார். பரத நாட்டியத்தின் மீது ஆர்வம் கொண்ட இவர் சித்திரா விசுவேசுவரிடம் பரதம் கற்றார். பல கோயில்களிலும், மேடைகளிலும் நூற்றுக்கணக்கான நடன நிகழ்ச்சிகளை நிகழ்த்தியுள்ளார். சென்னை நுங்கம்பாக்கத்தில் வசித்து வரும் இவர், இந்திய அரசின் நல்கையைப் பெற்று வைணவ ஆகமகங்களான வைகானசம், பாஞ்சராத்திரம் ஆகியவற்றில் ஆராய்ச்சிகள் செய்துள்ளார்.  
இவர் தமிழ்நாடு அரசின் கலைமாமணி விருது, இந்திய ஒன்றிய அரசின் சமூக நல்லிணக்க விருது போன்றவற்றைப் பெற்றவராவார்.
# சாகீர் உசேன் (பரத நாட்டியக் கலைஞர்)

## சர்ச்சைகள்

வைணவத்தின் மீது நம்பிக்கைக் கொண்ட இவர் வைணவக் கோயில்களில் சிறுவயதிலிருந்து வழிபடுவதை வழக்கமாக கொண்டவர். இந்நிலையில் 2021 திசம்பர் 10 அன்று திருவரங்கம் அரங்கநாத சுவாமி கோயிலில் சுவாமி தரிசனம் செய்யச் சென்றவரை தனிநபர் ஒருவர் வழிமறித்து மாற்று சமயத்தவர்கள் கோயிலுக்குள் செலக்கூடாது என்று நெட்டித் தள்ளி வெளியேற்றியது சர்ச்சைக்கு ஆளானது. இது குறித்து சம்பந்தபட்டவர் மீது வழக்கு பதிவு செய்யப்பட்டது.
# சாகீர் உசேன் (பரத நாட்டியக் கலைஞர்)

## எதிர்வினைகள்

இது குறித்து டுவிட்டரில் பதிவிட்ட கர்நாடக இசை கலைஞர் *ஸ்ரீரங்கம் அரங்கநாதரை தரிசிக்கச் சென்ற நாட்டியக் கலைஞர் ஜாகீர் உசேன் மோசமாக நடத்தப்பட்டது ஆழமாக பாதிக்கிறது. அந்த நபர் மீது நடவடிக்கை எடுக்கவேண்டும். துலுக்க நாச்சியாருக்கு சிறப்பிடம் தருவதன் மூலமாக சங்கம பக்திக்கு சிறந்த எடுத்துக்காட்டாக இருப்பது ஸ்ரீரங்கம் என்பதை நாம் மறக்கவேண்டாம் என்று* என்று பதிவிட்டார்.
# சையத் அசன் அசுகாரி

**சையத் அசன் அசுகாரி** (*Syed Hasan Askari*) இந்தியாவைச் சேர்ந்த ஒரு வரலாற்றாசிரியர் ஆவார். 1901 ஆம் ஆண்டு ஏப்ரல் மாதம் பத்தாம் தேதியன்று இவர் இந்தியாவிலுள்ள பீகார் மாநிலத்தின் சரண் மாவட்டம் குய்ச்வா கிராமத்தில் பிறந்தார். இவரது இலக்கியப் பணி இந்திய அரசாங்கத்தால் அங்கீகரிக்கப்பட்டது இடைக்கால சூபித்துவம், பீகாரின் பிராந்திய வரலாறு மற்றும் இடைக்கால இந்தியாவின் கலாச்சார வரலாற்று அம்சங்களில் இவருடைய இலக்கியம் கவனம் செலுத்தியது. 250 எண்ணிக்கைக்கும் மேற்பட்ட கட்டுரைகளை இவர் எழுதியுள்ளார். இவற்றில் ஆய்வுக் கட்டுரைகள், முன்னுரைகள், புத்தக மதிப்புரைகளை மொழிபெயர்ப்புகள் முதலியவையும் அடங்கும். இவை பல இதழ்கள், புத்தகங்கள் மற்றும் செயல்முறை ஆணைகளில் வெளியிடப்பட்டுள்ளன.
# சையத் அசன் அசுகாரி

## அங்கீகாரம்

அசுகாரிக்கு 1974 ஆம் ஆண்டில் காலிப் விருதை அப்போதைய இந்தியக் குடியரசுத் தலைவர் பக்ருதின் அலி அகமது வழங்கினார்.  
கியானி ஜெயில் சிங் 1985 ஆம் ஆண்டு அசுகாரிக்கு பத்மசிறீ விருதை வழங்கினார்.
# சையத் அசன் அசுகாரி

## கல்வி கௌரவங்கள்

1967 ஆம் ஆண்டு பீகாரில் உள்ள மகத் பல்கலைக்கழகம், அசுகாரிக்கு கௌரவ முனைவர் பட்டம் வழங்கியது
# வான் இசுக்கூட்டனின் தேற்றம்

**வான் இசுக்கூட்டனின் தேற்றம்** (*Van Schooten's theorem*) சமபக்க முக்கோணத்தின் பண்பினைத் தருகிறது. இடச்சு கணிதவியலாளரான வான் இசுக்கூட்டனின் பெயரால் இத்தேற்றம் அழைக்கப்படுகிறது.  
தேற்றத்தின் கூற்று:  
:*சமபக்க முக்கோணம் <math>\triangle ABC</math> இன் <math>P</math> சுற்று வட்டத்தின் மேலுள்ள ஒரு புள்ளி <math>P</math> எனில், <math>P</math> உடன் சமபக்க முக்கோணத்தின் உச்சிகளை இணைக்கும் கோட்டுத்துண்டுகள் <math>PA, PB, PC</math> மூன்றில் அதிக நீளமான கோட்டுத்துண்டு மற்ற இரு கோட்டுத்துண்டுகளின் நீளங்களின் கூட்டுத்தொகைக்குச் சமமாக இருக்கும்.*  
வட்ட நாற்கரங்களுக்கான தொலெமியின் தேற்றத்தின் விளைவாக இத்தேற்றம் அமைகிறது.  
<math>\triangle ABC</math> இன் பக்கநீளம் <math>a</math>, <math>PA, PB, PC</math> மூன்றில் அதிக நீளமான கோட்டுத்துண்டு <math>PA</math> என்க. முக்கோணத்தின் உச்சிகள் <math>A, B, C</math> மூன்றும் <math>P</math> புள்ளியும் சுற்றுவட்டத்தின் மீது அமைவதால் அவை ஒரு வட்ட நாற்கரத்தை அமைக்கும். எனவே தொலெமியின் தேற்றப்படி:
:<math>
\begin{align}
& |BC| \cdot |PA| =|AC| \cdot |PB| + |AB| \cdot |PC| \\[6pt]
\Longleftrightarrow & a \cdot |PA| =a \cdot |PB| + a \cdot |PC|
\end{align}
</math>
<math>a</math> ஆல் வகுக்க வான் இசுக்கூட்டனின் தேற்றத்தின் முடிவு கிடைக்கும்:
: <math> |PA| = |PB| + |PC|</math>
# கொங்கண் கோட்டம்

**கொங்கண் மண்டலம்** (**Konkan division**) இந்தியாவின் மகாராட்டிரா மாநிலத்தின் ஆறு நிர்வாக மண்டலங்களில் ஒன்றாகும். இது அர்புக் கடற்கரை பகுதியை ஒட்டிய கொங்கண் மண்டலத்தின் வடக்குப் பகுதி மற்றும் நடுப்பகுதிகளைக் கொண்டது. கொங்கண் கோட்டத்தில் பால்கர் மாவட்டம், தானே மாவட்டம், மும்பை புறநகர் மாவட்டம், |மும்பை மாவட்டம், ராய்கட் மாவட்டம், இரத்தினகிரி மாவட்டம் மற்றும் சிந்துதுர்க் மாவட்டம் என 7 வருவாய் மாவட்டங்களைக் கொண்டது.
# கொங்கண் கோட்டம்

## இதனையும் காண்க

- கொங்கண் மண்டலம்
- கொங்கண் இருப்புப்பாதை
# தானே தாலுகா

**தானே தாலுகா** (**Thane taluka**) இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தின் 7 வருவாய் வட்டங்களில் ஒன்றாகும். இதன் நிர்வாகத் தலைமையிட தானே நகரம் ஆகும்.  
தானே தாலுகா தானே, நவி மும்பை மற்றும் மீரா-பய்ந்தர் என மூன்று மாநகராட்சிகளையும், 14 வருவாய் கிராமங்களையும் கொண்டது.
# தானே தாலுகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 899330 வீடுகள் கொண்ட தானே தாலுகாவின் மொத்த மக்கள் தொகை 37,87,036 ஆகும். மக்கள் தொகையில் ஆண்கள் 2022949 மற்றும் பெண்கள் 1764087 ஆக உள்ளனர். பாலின விகிதம் 1000 ஆண்களுக்கு 872 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 430026 (11.36%) ஆகும். சராசரி எழுத்தறிவு 79.57% ஆகும். இத்தாலுகாவின் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 6.79% மற்றும் 1.98% ஆகவுள்ளனர். இதன் மக்கள் தொகையில் இந்துக்கள் 28,33,692 (74.83%), இசுலாமியர்கள் 5,60,944 (14.81%), பௌத்தர்கள் 1,62,345 (4.29%), கிறித்துவர்கள் 1,09,684 (2.9%), சமணர்கள் 82,837 (2.19%) மற்றும் பிற சமயத்தினர் 0.99% ஆக உள்ளனர்.  
| மாநகராட்சி | 2011 மக்கள் தொகை | பரப்பளவு (சகிமீ) |  |
| --- | --- | --- | --- |
| தானே மாநகராட்சி | 18,41,488 | 147 |  |
| மீரா-பய்ந்தர் மாநகராட்சி | 8,09,378 | 79.4 |  |
| நவி மும்பை மாநகராட்சி | 11,20,547 | 344 |  |
| 14 கிராமங்கள் | 15,623 |  |  |
| மொத்தம் | 3,787,046 | 570 | } |
# கல்யாண் தாலுகா

**கல்யாண் தாலுகா** (**Kalyan taluka**) இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தின் 7 வருவாய் வட்டங்களில் ஒன்றாகும். . இத்தாலுகாவின் நிர்வாகாத் தலைமையிடம் கல்யாண் நகரம் ஆகும். இத்தாலுகா 276 சதுர கிலோ மீட்டர் பரப்பளவு கொண்டது. இத்தாலுகா கல்யாண் எனும் மாநகராட்சியும், இரண்டு பேரூராட்சிகளையும், 86 வருவாய் கிராமங்களையும் கொண்டுள்ளது.
# கல்யாண் தாலுகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 377146 வீடுகளைக் கொண்ட கல்யாண் தாலுகாவின் மொத்த மக்கள் தொகை 15,65,417 ஆகும். மக்கள் தொகையில் ஆண்கள் 8,20,492 மற்றும் பெண்கள் 7,44,925 ஆக உள்ளனர். பாலின விகிதம் 1000 ஆண்களுக்கு 908 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1,62,318 (10.37%) ஆகும். சராசரி எழுத்தறிவு 80.93% ஆகும். பட்டியல் மற்றும் பழங்குடிகள் முறையே 9.7% மற்றும் 3.48% ஆகவுள்ளனர். இதன் மக்கள் தொகையில் இந்துக்கள் 12,87,828 (82.27%), இசுலாமியர்கள் 94,893 (6.06%), பௌத்தர்கள் 1,11,542 (7.13%), சமணர்கள் 34,358 (2.19%), கிறித்துவர்கள் 29,582 (1.89%) மற்றும் பிற சமயத்தினர் 0.28% ஆக உள்ளனர். மக்கள் தொகையில் 40% நகர்புறத்திலும், 60% கிராமப்புறங்களில் வாழ்கின்றனர்.
# உல்லாஸ்நகர் தாலுகா

**உல்லாஸ்நகர் தாலுகா** (**Ulhasnagar taluka**) இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தின் 7 வருவாய் வட்டங்களில் ஒன்றாகும்.இதன் நிர்வாகத் தலைமையிடம் உல்லாஸ்நகர் ஆகும். 13 சதுர கிலோ மீட்டர் பரப்பளவு கொண்ட உல்லாஸ்நகர் தாலுகாவின் மொத்த மக்கள் தொகை 5,06,098 ஆகும். மக்கள் தொகை அடர்த்தி ஒரு சதுர கிலோ மீட்டர் பரப்பில் 38,931 பேர் வீதம் வாழ்கின்றனர்.
# உல்லாஸ்நகர் தாலுகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி,1,11,799 வீடுகளைக் கொண்ட உல்லாஸ்நகர் தாலுகாவின் மொத்த மக்கள் தொகை 5,06,098 ஆகும். மக்கள் தொகையில் ஆண்கள் 2,69,048 மற்றும் பெண்கள் 2,37,050 ஆக உள்ளனர். பாலின விகிதம் 1000 ஆண்களுக்கு 881 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 51,267 (10.13%) ஆகும். சராசரி எழுத்தறிவு 78.63% ஆகும். பட்டியல் மற்றும் பழங்குடிகள் முறையே 17.13% மற்றும் 1.3% ஆகவுள்ளனர். இதன் மக்கள் தொகையில் இந்துக்கள் 4,17,438 (82.48%), இசுலாமியர்கள் 32,055 (6.33%), பௌத்தர்கள் 39,224 (7.75%), சமணர்கள் 467 (0.09%), கிறித்துவர்கள் 6,118 (1.21%), சீக்கியர்கள் 8,734 (1.73%) மற்றும் பிற சமயத்தினர் 0.49% ஆக உள்ளனர்.
# அம்பர்நாத் தாலுகா

**அம்பர்நாத் தாலுகா** (**Ambernath taluka**) இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தின் 7 வருவாய் வட்டங்களில் ஒன்றாகும்.இதன் நிர்வாகத் தலைமையிடம் அம்பர்நாத் நகரம் ஆகும். இத்தாலுகாவின் மற்றொரு நகரம் பத்லாப்பூர் ஆகும். இத்தாலுகாவில் *வாங்கனி* எனும் பேரூராட்சி உள்ளது. இத்தாலுகா 76 வருவாய் கிராமங்களைக் கொண்டது. 328.12 சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பில் 1,723 பேர் வீதம் வாழ்கின்றனர். 60% மக்கள் கிராமப்புறங்களில் வாழ்கின்றனர்.
# அம்பர்நாத் தாலுகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 1,30,986 வீடுகளும் கொண்ட அம்பர்நாத் தாலுகாவின் மொத்த மக்கள் தொகை 5,65,340 ஆகும். மக்கள் தொகையில் ஆண்கள் 295358 மற்றும் பெண்கள் 269982 ஆக உள்ளனர். பாலின விகிதம் 1000 ஆண்களுக்கு 929 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 65,053 (11.51%) ஆகும். சராசரி எழுத்தறிவு 77.05% ஆகும். பட்டியல் மக்கள் மற்றும் பழங்குடிகள் முறையே 13.39% மற்றும் 6.41% ஆகவுள்ளனர். இதன் மக்கள் தொகையில் இந்துக்கள் 81.64%, இசுலாமியர்கள் 6.88%, பௌத்தர்கள் 7.65%, சமணர்கள் 0.47%, கிறித்துவர்கள் 2.79% மற்றும் பிற சமயத்தினர் 0.38 ஆக உள்ளனர்.
# நொச்சிப்பட்டி

**நொச்சிப்பட்டி** (*Nochipatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது நொச்சிப்பட்டி ஊராட்சிக்கு உட்பட்டது.
# நொச்சிப்பட்டி

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 52 கிலோமீட்டர் தொலைவிலும், ஊத்தங்கரையில் இருந்து 3 கிலோமீட்டர் தொலைவிலும், சென்னையில் இருந்து 345 கிலோமீட்டர் தொலைவிலும் உள்ளது.
# நொச்சிப்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 365, மொத்த மக்கள் தொகைகள் 1474, இதில் 752 ஆண்களும், 722 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 64.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்
# நொச்சிப்பட்டி

## மேற்கோள்

}
# ஒபக்கவலசை

**ஒபக்கவலசை** (*Obakkavalasai*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது மூன்றாம்பட்டி ஊராட்சிக்கு உட்பட்டது.
# ஒபக்கவலசை

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 60 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.
# ஒபக்கவலசை

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 160, மொத்த மக்கள் தொகைகள் 656, இதில் 341 ஆண்களும், 315 பெண்களும் அடங்குவர்.
# வி. திருவள்ளுவன்

**வி. திருவள்ளுவன்** தமிழ்ப் பல்கலைக்கழகத்தின் துணைவேந்தராக 13 டிசம்பர் 2021 முதல் 20 நவம்பர் 2024 வரை பணியாற்றியுள்ளார்.
# வி. திருவள்ளுவன்

## பேராசிரியர்

சிதம்பரம் அண்ணாமலைப் பல்கலைக்கழகத்தில் மொழியியல் ஆராய்ச்சிப் பிரிவின் பேராசிரியராக இருந்த இவர், 28 ஆண்டுகள் பேராசிரியர் பணியில் அனுபவம் பெற்றவர் ஆவார்.
# வி. திருவள்ளுவன்

## கல்விப்பணி

கீழ்க்கண்டவை உள்ளிட்ட பல்வேறு கல்விப்பணிகளை இவர் மேற்கொண்டுள்ளார்.
- சர்வதேச கல்விசார் நிகழ்வுகளில் நான்கு ஆய்வுக்கட்டுரைகளை அளித்துள்ளார்.
- ஐந்து ஆய்வுக்கட்டுரைகளைப் பதிப்பித்துள்ளார்.
- தமிழ் மொழி தொடர்பான ஐந்து சர்வதேச ஆய்வுநிகழ்வுகளை ஏற்பாடு செய்து நடத்தியுள்ளார்.
- ஒன்பது ஆராய்ச்சித்திட்டங்களைச் செயல்படுத்தியுள்ளார்.
- 12 முனைவர் பட்ட ஆய்வாளர்களுக்கு நெறியாளராக இருந்துள்ளார்.
# வி. திருவள்ளுவன்

## நிர்வாகப்பணி, அயலகப் பயணம்

பல்கலைக்கழக நிர்வாகத்தில் எட்டு ஆண்டுகள் அனுபவம் பெற்ற இவர், கல்வி மற்றும் ஆய்வு தொடர்பாக அயலகப்பயணங்கள் மேற்கொண்டுள்ளார்.
# பிவண்டி தாலுகா

**பிவண்டி தாலுகா** (Bhiwandi Taluka) இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தின் 7 வருவாய் வட்டங்களில் ஒன்றாகும்.இதன் நிர்வாகத் தலைமையிடம் பிவண்டி நகரம் ஆகும். பிவண்டி தாலுகாவில் பிவண்டி-நிஜாம்பூர் மாநகராட்சி உள்ளது.  
இத்தாலுகா பிவண்டி-நிஜாம்பூர் மாநகராட்சி மற்றும் 12 கணக்கெடுப்பில் உள்ள ஊர்களும் கொண்டுள்ளது. 2,34,249 வீடுகளும், 698.72 சதுர கிலோ மீட்டர் பரப்பளவும் கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பில் 1634 பேர் வீதம் வாழ்கின்றனர்.
# பிவண்டி தாலுகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, பிவண்டி தாலுகாவின் மொத்த மக்கள் தொகை 11,41,386 ஆகும். மக்கள் தொகையில் ஆண்கள் 6,53,758 மற்றும் பெண்கள் 4,87,628 ஆக உள்ளனர். பாலின விகிதம் 1000 ஆண்களுக்கு 746 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1,50,767 (13.21%) ஆகும். சராசரி எழுத்தறிவு 68.83% ஆகும். பட்டியல் மக்கள் மற்றும் பழங்குடிகள் முறையே 42,861 மற்றும் 92,664 ஆகவுள்ளனர். இதன் மக்கள் தொகையில் இந்துக்கள் 56.52%, இசுலாமியர்கள் 38.91%, பௌத்தர்கள் 2.18%, சமணர்கள் 2.18%, கிறித்துவர்கள் 0.22% மற்றும் பிறர் 0.65% ஆக உள்ளனர்.
# முர்பாத் தாலுகா

**முர்பாத் தாலுகா** இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தின் 7 வருவாய் வட்டங்களில் ஒன்றாகும்.இதன் நிர்வாகத் தலைமையிடம் முர்பாத் நகரம் ஆகும். 40908 வீடுகளும், 921.70 சதுர கிலோ மீட்டர் பரப்பளவு கொண்ட முர்பாத் தாலுகா முர்பாத் என்ற நகரமும், 206 கிராமங்களும் கொண்டது. மக்கள் தொகை அடர்த்தி ஒரு சதுர கிலோ மீட்டர் பரப்பில் 207 பேர் வீதம் வாழ்கின்றனர்.
# முர்பாத் தாலுகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, முர்பாத் தாலுகாவின் மொத்த மக்கள் தொகை 1,90,652 ஆகும். மக்கள் தொகையில் ஆண்கள் 97228 மற்றும் பெண்கள் 93424 ஆக உள்ளனர். பாலின விகிதம் 1000 ஆண்களுக்கு 961 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 22,938 (12.03%) ஆகும். சராசரி எழுத்தறிவு 67.01% ஆகும். பட்டியல் மக்கள் மற்றும் பழங்குடிகள் முறையே 5.77% மற்றும் 24.83% ஆகவுள்ளனர். இதன் மக்கள் தொகையில் இந்துக்கள் 175957 (92.29%), இசுலாமியர்கள் 4219 (2.21%), பௌத்தர்கள் 9366 (4.91%) மற்றும் பிறர் 0.31% ஆக உள்ளனர்.
# சகாப்பூர் தாலுகா

**சகாப்பூர் தாலுகா** (Shahapur taluka) இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தின் 7 வருவாய் வட்டங்களில் ஒன்றாகும்.இதன் நிர்வாகத் தலைமையிடம் சகாப்பூர் நகரம் ஆகும். 64924 வீடுகளும், 1616.16 சதுர கிலோ மீட்டர் பரப்பளவு கொண்ட சகாப்பூர் தாலுகா சகாப்பூர் என்ற நகரமும், 6 கணக்கெடுப்பு ஊர்களும், 226 கிராமங்களும் கொண்டது. மக்கள் தொகை அடர்த்தி ஒரு சதுர கிலோ மீட்டர் பரப்பில் 194 பேர் வீதம் வாழ்கின்றனர்.
# சகாப்பூர் தாலுகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, வீடுகளைக் கொண்ட சகாப்பூர் தாலுகாவின் மொத்த மக்கள் தொகை 314103 ஆகும். மக்கள் தொகையில் ஆண்கள் 160466 மற்றும் 153637 பெண்கள் ஆக உள்ளனர். பாலின விகிதம் 1000 ஆண்களுக்கு 957 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 41172 - 13.11% ஆகும். சராசரி எழுத்தறிவு 65.98% ஆகும். பட்டியல் மக்கள் மற்றும் பழங்குடிகள் முறையே 5.74% மற்றும் 35.72% ஆகவுள்ளனர். இதன் மக்கள் தொகையில் இந்துக்கள் 92.8%, இசுலாமியர்கள் 2.64%, பௌத்தர்கள் 3.94% மற்றும் பிறர் 0.44% ஆக உள்ளனர்.
# பாரத் கோயங்கா

**பாரத் கோயங்கா** (*Bharat Goenka*) இந்தியாவைச் சேர்ந்த ஒரு தொழிலதிபர் ஆவார். டாலி சொலியூசன்சு என்ற பன்னாட்டு நிறுவனத்தின் இணை நிறுவனர் மற்றும் நிர்வாக இயக்குநராக உள்ளார். 2020 ஆம் ஆண்டில், வர்த்தகம் மற்றும் தொழில் துறையில் இவர் ஆற்றிய பங்களிப்பிற்காக இந்திய அரசிடமிருந்து பத்மசிறீ விருதைப் பெற்றார்.
# பாரத் கோயங்கா

## வாழ்க்கை

இந்தியத் தொழில் அதிபரான சியாம் சுந்தர் கோயங்காவின் மகனாக பாரத் கோயங்கா , பிறந்தார். பிசப் காட்டன் ஆண்கள் பள்ளியில் இவர் படித்தார். கணிதப் பாடத்தில் பட்டம் பெற்றார். கோயங்கா 1986 ஆம் ஆண்டு தனது தந்தையுடன் இணைந்து டாலி சொலியூசன்சு என்ற நிறுவனத்தை நிறுவினார். 1999 ஆம் ஆண்டு பியுட்ரானிக்சு என்ற கணக்கியல் பயன்பாடு என்ற மென்பொருளை உருவாக்கினார்.  
2011 ஆம் ஆண்டில் மென்பொருள் மற்றும் சேவை நிறுவனங்களின் தேசிய சங்கம், கோ*யங்காவிற்கு வாழ்நாள் சாதனையாளர் விருதையும்* இந்திய மென்பொருள் தயாரிப்புத் துறையின் தந்தை" என்ற பட்டத்தையும் வழங்கியது. 2014 ஆம் ஆண்டில் கம்ப்யூட்டர் சொசைட்டி ஆஃப் இந்தியா *கெளரவ உறுப்பினர் விருதை* வழங்கி சிறப்பித்தது. 2020 ஆம் ஆண்டில், வர்த்தகம் மற்றும் தொழில் துறையில் இவர் ஆற்றிய பங்களிப்பிற்காக இந்திய அரசிடமிருந்து பத்மசிறீ விருதைப் பெற்றார்.
# கோலா பிலா

**கோலா பிலா** (மலாய்: *Bandar Kuala Pilah*; ஆங்கிலம்: *Kuala Pilah*; சீனம்: *瓜拉庇勞*); என்பது தீபகற்ப மலேசியா, நெகிரி செம்பிலான் மாநிலத்தின், கோலா பிலா மாவட்டத்தில் *(Kuala Pilah District)* அமைந்து உள்ள ஒரு நகரம். தவிர இந்த நகரம், அந்த கோலா பிலா மாவட்டத்தின் தலைநகரமும் ஆகும்.  
கோலா பிலா நகரம் ஒரு பழைய பள்ளத்தாக்கு நகரமாகும். மேலும் முதலாம் உலகப் போருக்கு முந்தைய காலத்தில் கட்டப்பட்ட பல சீனக் கடை வீடுகள் இந்த நகரத்தில் இன்றும் உள்ளன. தவிர பாரம்பரிய பாணியிலான மலாய்க்காரர்களின் கிராம வீடுகளாலும் இந்த நகர்ம் சூழப்பட்டு உள்ளது.  
பிரித்தானிய ஆட்சியின் போது இந்த நகரத்தைச் சுற்றிலும் நிறைய ஈயச் சுரங்கங்கள் இருந்தன. மலேசியச் சீனர்கள் மலேசியாவின் ஈயச் சுரங்கத் தொழிலின் முன்னோடியாக விளங்கியவர்கள். அந்த வகையில் இந்தக் கோலா பிலா நகரமும், கணிசமான அளவிற்கு சீனச் சமூகத்தினரைக் கொண்டு உள்ளது.  
கோலா பிலா நகரம், சிரம்பான் மாநகருக்கு கிழக்கே 37.9 கி.மீ. தொலைவில் அமைந்து உள்ளது. இப்போதைய சிரம்பான் நகரம் நெகிரி செம்பிலான் மாநிலத்தின் தலைநகராக மாறுவதற்கு முன்னர், கோலா பிலா நகரம் தான் தலைநகரமாக இருந்தது.
# கோலா பிலா

## பொது

வார இறுதி நாட்களில் கோலா பிலா நகரம் மிகவும் பரபரப்பாக இருக்கும். கோலாலம்பூரில் இருந்து திரும்பும் இளைஞர்கள் வழக்கமாகத் தங்கள் பெற்றோரைப் பார்க்க வருகின்றார்கள். அல்லது தங்கள் குடும்பத்தினரைப் பார்க்க வருகின்றார்கள்.  
அந்த வகையில் வேலை வாய்ப்புகளைத் தேடி கோலாலம்பூருக்குக் குடிபெயர்ந்தவர்களில் மலாய்க்காரர் இளைஞர்கள் அதிகம்.  
அனுதினமும் இரவு 7.00 மணிக்குள், கோலா பிலா நகரத்தின் பெரும்பாலான கடைகள் அடைக்கப் பட்டு விடுகின்றன. அதனால் இரவில் இந்த நகரம் வெறிச்சோடிப் போய்க் கிடக்கும். ஆனால் அதிகாலையில் மிகவும் பரபரப்பாக இருக்கும்.
# கோலா பிலா

## பொது

### உணவுக் கடைகள் குறைவு

மருத்துவமனைகள், மாவட்ட அலுவலகங்கள் மற்றும் பள்ளிகள் போன்ற அரசு அலுவலகங்களுக்கு வேலைக்குச் செல்லும் ஊழியர்கள் பெரும்பாலோர்; கோலா பிலா நகரத்திற்கு அருகிலேயே தங்கி இருக்கின்றனர். அதனால் அதிகாலையில் நகர மையத்தில் பரபரப்பு.  
நகரத்தைச் சுற்றிலும் அதிகமாக உணவுக் கடைகள் இல்லை. பெரும்பாலான கடைகள் கோலா பிலா நகரத்திற்கும் பகாவ் நகரத்திற்கும் இடையிலான சாலைச் சந்திப்புகளில் மட்டும் உள்ளன.  
கோலா பிலா நகரத்தில் ஒரு திரைப்பட அரங்கம் இருந்தது. ஆனால் 1990-களில் வீடியோ விளையாட்டுக் கடைகள் மற்றும் இணையச் சேவைக் கடைகள் அறிமுகமானதால் அந்தத் திரைப்பட அரங்கம் மூடப்பட்டது.
# கோலா பிலா

## பொது

### கோலா பிலா ஓய்வு இல்லம்

பிரித்தானியர்களின் ஆட்சியின் போது, இந்த நகரத்தில் ஓர் ஓய்வு இல்லம் இருந்தது. பிரித்தானிய மலாயா அரசாங்கத்தால் கட்டப்பட்டது. அதன் பெயர் கோலா பிலா ஓய்வு இல்லம் *(Kuala Pilah Rest House)*. அந்தப் பழைய ஓய்வு இல்லம் இன்றும் உள்ளது.  
ஆனாலும் இன்றைய காலத்தில், இந்த நகரில் நிறைய தங்கும் விடுதிகள் வந்து விட்டன. அதனால் இந்த ஓய்வு இல்லம் இப்போது பழைய பெருமையை இழந்து பொலிவின்றிக் காணப் படுகிறது.
# கோலா பிலா

## வழிபாட்டுத் தலங்கள்

இந்த நகரத்தில் பழைமை வாய்ந்த பல வழிபாட்டுத் தலங்கள் உள்ளன.  
சீன மெதடிஸ்ட் தேவாலயம்;  
1898-ஆம் ஆண்டில் கட்டப்பட்ட சிம் தோங் தாவோயிஸ்ட் கோயில் *(Sim Tong Taoist temple);*  
1937-ஆம் ஆண்டில் கட்டப்பட்ட சீக்கிய குருத்வாரா சாஹிப் ஆலயம்;  
இந்திய முஸ்லிம் மக்களுக்காக மஸ்ஜித் இந்தியா பள்ளிவாசல்;  
நகரின் மிக முக்கியமான யாம் துவான் ராடின் பள்ளிவாசல்
# கோலா பிலா

## கோலா பிலா ஸ்ரீ கந்தசாமி கோயில்

கோலா பிலா நகரில் பழைமை வாய்ந்த இந்து கோயில் ஸ்ரீ கந்தசாமி கோயில். வண்ண மயமான வர்ணங்கள் பூசப்பட்ட இந்து கோவில் 1896-ஆம் ஆண்டுக்கும் முந்தைய வரலாற்றைக் கொண்டது.  
விஸ்வநாத முதலியார் என்பவரால் உருவாக்கப் பட்டது. அந்தக் கோயில் கட்டப்படும் போது அந்த இடம் ஒரு தென்னந் தோட்டம். 1,253 ஏக்கர் பரப்பளவு கொன்டது. 1907-ஆம் ஆன்டில் முதல் கும்பாபிஷேகம் நடைபெற்றது.
# கோலா பிலா

## கோலா பிலா ஸ்ரீ கந்தசாமி கோயில்

### தமிழறிஞர் அ. நாகலிங்கம்

அ. நாகலிங்கம் என்பவர் இந்த ஸ்ரீ கந்தசாமி கோயிலைப் புனரமைப்பு செய்ய உதவிகள் புரிந்து உள்ளார். இவர் இலங்கை வடமாகாணத்தின் காரைநகரில் பிறந்து, மலேசியாவில் வாழ்ந்த தமிழறிஞரும் எழுத்தாளரும் ஆவார்.  
அந்தக் காலத்தில் மலேசியாவின் நெகிரி செம்பிலான் மாநிலத்தில் கோலா பிலா நகரில் ஒப்பந்தக்காரராகப் பணியாற்றிய இவரின் உறவினர் டி. கோவிந்தசாமி என்பவரே நாகலிங்கத்தை மலேசியாவுக்குச் செல்லத் தூண்டியவர்.
# கோலா பிலா

## கோலா பிலா மாவட்டத்தில் உள்ள தமிழ்ப்பள்ளீகள்

நெகிரி செம்பிலான்; கோலா பிலா மாவட்டத்தில் *(Kuala Pilah District)* 2 தமிழ்ப்பள்ளிகள் உள்ளன. 170 மாணவர்கள் பயில்கிறார்கள். 23 ஆசிரியர்கள் பணியாற்றுகிறார்கள்.  
| NBD1066 | கோலா பிலா | SJK(T) Kuala Pilah | **கோலா பிலா தமிழ்ப்பள்ளி** | 72000 | கோலா பிலா | 134 | 15 |  |
| --- | --- | --- | --- | --- | --- | --- | --- | --- |
| NBD1067 | சுவாசே தோட்டம் | SJK(T) Ldg Juasseh | **சுவாசே தோட்டத் தமிழ்ப்பள்ளி** | 72300 | கோலா பிலா | 36 | 8 | } |
# அகோலா தாலுகா

**அகோலா தாலுகா** (**Akole taluka**) இந்தியாவின் மகாராட்டிரா மாநிலத்தின் வடகிழக்கில் அமைந்த அமராவதி மண்டலத்தில் அமைந்த அகோலா மாவட்டத்தில் உள்ள 7 வருவாய் வட்டங்களில் ஒன்றாகும். இத்தாலுகாவின் நிர்வாகத் தலைமையிடம் அகோலா நகரம் ஆகும். இந்த தாலுகா அகோலா மாநகராட்சி, ராஜூர் கணக்கெடுப்பு ஊர் மற்றும் 190 வருவாய் கிராமங்களைக் கொண்டுள்ளது. அகோலா நகரத்தில் அகோலா வானூர்தி நிலையம் உள்ளது.
# அகோலா தாலுகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 59,284 குடும்பங்களைக் கொண்ட அகோலா தாலுகாவின் மொத்த மக்கள் தொகை 2,91,950 ஆகும். மக்கள் தொகையில் ஆண்கள் 147,880 மற்றும் 144,070 பெண்கள் ஆக உள்ளனர். பாலின விகிதம் 1000 ஆண்களுக்கு 974 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 34,854 - 12% ஆகும். சராசரி எழுத்தறிவு 74.86% ஆகும். பட்டியல் மக்கள் மற்றும் பழங்குடிகள் முறையே 13,323 மற்றும் 1,39,730 ஆகவுள்ளனர். இதன் மக்கள் தொகையில் இந்துக்கள் 2,79,276 (95.66%), இசுலாமியர்கள் 6,970 (2.39%), பௌத்தர்கள் 4,593 (1.57%) மற்றும் பிறர் 0.37% ஆக உள்ளனர்.
# சிறீகொண்டா தாலுகா

**சிறீகொண்டா தாலுகா** (Shrigonda Taluka) இந்தியாவின் மகாராட்டிரா மாநிலத்தின் வடகிழக்கில் உள்ள அமராவதி மண்டலத்தில் அமைந்த அகமதுநகர் மாவட்டத்தில் உள்ள 14 வருவாய் வட்டங்களில் ஒன்றாகும். இத்தாலுகாவின் நிர்வாகத் தலைமையிடம் சிறீகொண்டா நகரம் ஆகும். இந்த தாலுகா சிறீகொண்டா நகராட்சி மற்றும் 114 வருவாய் கிராமங்களைக் கொண்டுள்ளது.
# சிறீகொண்டா தாலுகா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 65,644 வீடுகளைக் கொண்ட சிறீகொண்டா தாலுகாவின் மொத்த மக்கள் தொகை 3,15,975 ஆகும். மக்கள் தொகையில் ஆண்கள் 164344 மற்றும் 151631 பெண்கள் ஆக உள்ளனர். பாலின விகிதம் 1000 ஆண்களுக்கு 929
பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 38,588 - 12.21% ஆகும். சராசரி எழுத்தறிவு 66.94% ஆகும். பட்டியல் மக்கள் மற்றும் பழங்குடிகள் முறையே மற்றும் ஆகவுள்ளனர். இதன் மக்கள் தொகையில் இந்துக்கள் 3,00,762 (95.19%), இசுலாமியர்கள் 10,800 (3.42%), பௌத்தர்கள் 1781 (0.56%), சமணர்கள் 1438 (0.46%), கிறித்துவர்கள் மற்றும் பிறர் 0.48% ஆக உள்ளனர். 1602.82 சதுர கிலோ மீட்டர் பரப்பளவு கொண்ட இந்த தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பில் 197 பேர் வீதம் வாழ்கின்றனர்.
# மரு ஊமத்தை

**மரு ஊமத்தை** அல்லது **மருளூமத்தை** (''Xanthium strumarium, rough cocklebur, clotbur, common cocklebur, large cocklebur, woolgarie bur) என்பது சூரியகாந்திக் குடும்பத்தைச் சேர்ந்த ஆண்டுத் தாவர இனமாகும். இது வட அமெரிக்காவில் தோன்றி உலகின் வேறு இடங்களுக்கு பரவி இருக்கலாம் எனப்படுகிறது.
# மரு ஊமத்தை

## துணை இனங்கள்

இதில் பின்வரும் கிளையினங்கள் ஏற்றுக்கொள்ளப்படுகின்றன: மேலும் இது தெற்காசியாவில் பாரம்பரிய மருத்துவத்திலும் பாரம்பரிய சீன மருத்துவத்திலும் பயன்படுத்தப்படுகிறது . தெலுங்கில் இந்த செடியை *மருள மாதங்கி* என்று அழைக்கின்றனர்.  
இதில், முதிர்ந்த தாவரங்களின் பகுதிகளை குறைந்த அளவில் உட்கொள்ளலாம். இதன் விதைகளையும் நாற்றுகளையும் அதிக அளவில் உண்ணக்கூடாது. ஏனெனில் அவற்றில் மிகவும் நச்சுத்தன்மையுள்ள இரசாயனமான கார்பாக்சிட்ராக்டைலோசைட்டின் குறிப்பிடத்தக்க அளவில் உள்ளன. முதிர்ந்த தாவரத்தில் குறைந்தத அளவு நச்சுகள் உள்ளன.  
- இந்த்த் தாவரங்களை சாப்பிட்ட பிறகு விலங்குகளும் இறந்துவிடுகின்றன.
- *காங் எர் ஜி வான்* (苍耳子丸) எனப்படும் காக்ல்பர் அடங்கிய பாரம்பரிய சீன மருந்தை உட்கொண்ட நோயாளிக்கு தசைப்பிடிப்பு ஏற்பட்டது.
- 2007 ஆம் ஆண்டு வங்காளதேசத்தின், சில்ஹெட் மாவட்டத்தில் குறைந்தது 19 இறப்புகள் மற்றும் 76 பேருக்கு நோய் ஏற்பட இது காரணமாக இருந்தது. மழை வெள்ளத்தின் போது பட்டினி கிடந்த மக்கள், வேறு தாவரங்கள் கிடைக்காததால் *, காக்ரா ஷக்* என்று அழைக்கப்படும் தாவரங்களை அதிக அளவில் சாப்பிட்டனர். இதன் அறிகுறிகளில் வாந்தியெடுத்தல் மற்றும் மன நிலை பிறழ்வு, அதைத் தொடர்ந்து சுயநினைவின்மை அடைதல் ஆகியவை அடங்கும்.
# மரு ஊமத்தை

## பூர்வீக அமெரிக்கர்களால் பயன்படுத்தப்படுதல்

சூனி மக்கள் பல நோக்கங்களுக்காக *கனடென்ஸ்* வகை தாவரத்தை பயன்படுத்துகின்றனர். கற்றாழை சடங்கிற்கு முன் மெல்லப்பட்ட இதன் விதைகளை உடலில் தேய்க்கின்றனர். இதன் விதைகளின் கலவை காயங்களுக்கு பயன்படுத்தப்படுகிறது அல்லது கட்டிகளுக்கு ஒத்தடம் கொடுக்கப் பயன்படுகிறது. விதைகளும் அரைக்கப்பட்டு, சோள மாவுடன் கலந்து, வேகவைத்து ரொட்டி செய்யப்படுகிறது.
# சென்னை எழும்பூர்-மதுரை சந்திப்பு தேஜசு விரைவுவண்டி

22671/22672 **சென்னை எழும்பூர்-மதுரை சந்திப்பு தேஜசு விரைவுவண்டி** என்பது இந்தியாவின் இரண்டாவது அதிவேக தேஜசு விரைவுவண்டி ஆகும். இது மும்பை சிஎஸ்எம்டி-கர்மலி தேஜசு விரைவுவண்டிக்குப் பிறகு இந்திய ரயில்வேயால், தமிழ்நாட்டில் இணைக்கும் தொடருந்து ஆகும். இது தற்போது 22671/22672 என்ற வண்டி எண்களுடன் வாரத்தில் ஆறு நாட்கள் இயக்கப்படுகிறது.
# சென்னை எழும்பூர்-மதுரை சந்திப்பு தேஜசு விரைவுவண்டி

## இரயில் பெட்டிகளின் வரிசை

22671/22672 சென்னை எழும்பூர்-மதுரை சந்திப்பு தேஜசு விரைவு வண்டியில் தற்போது முதவ் வகுப்பு குளிரூட்டப்பட்ட பெட்டி, 12 குளிரூட்டப்பட்ட உட்காரும் வசதிகளுடன் கூடிய பெட்டிகள் மற்றும் 2 முனை மின்னாக்கி பெட்டிகள் உள்ளன.  
இந்தியாவில் உள்ள பெரும்பாலான ரயில் சேவைகளைப் போலவே, தேவையைப் பொறுத்து ரயில் பெட்டிகளின் எண்ணிக்கையினை இந்த தொடருந்திலும் மாற்றியமைக்கப்படலாம்.
| EOG | EC1 | C12 | C11 | C10 | C9 | C8 | C7 | C6 | C5 | C4 | C3 | C2 | C1 | EOG | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# சென்னை எழும்பூர்-மதுரை சந்திப்பு தேஜசு விரைவுவண்டி

## சேவை

22671/22672 சென்னை எழும்பூர்-மதுரை சந்திப்பு தேஜசு விரைவுவண்டி தற்போது வாரத்தில் 6 நாட்கள் (வியாழன் தவிர) சேவையில் உள்ளது. இதன் சேவை தூரம் 493 கி. மீ. ஆகும். இதனை 6 மணி 30 நிமிடங்களில் (76 கி. மீ. மணிக்குச் சராசரி வேகம்) கடக்கிறது. இதன் அதிகபட்ச வேகம் மணிக்கு 110 கி.மீ. ஆகும்.
# சென்னை எழும்பூர்-மதுரை சந்திப்பு தேஜசு விரைவுவண்டி

## அட்டவணை

- 22671 தேஜசு விரைவுவண்டி (வியாழன் தவிர) சென்னை எழும்பூரில் இருந்து 06:00 இ. சீ.நே. (காலை 06:00), 09:55 இ. சீ. நே. (காலை 09:55), பின்னர் 11:03 இ. சீ. நே. (முற்பகல் 11:03) மணிக்கு சென்றடைகிறது). பின்னர் இதன் இலக்கான மதுரை சந்திப்பை 12:15 இ. சீ. நே. (பிற்பகல் 12:15) மணிக்கு அடைகிறது.
- 22672 தேஜாஸ் எக்ஸ்பிரஸ் புறப்படும் (வியாழன் தவிர) மதுரை சந்திப்பு 15:00 இ. சீ. நே. (PM 03:00), பின்னர் 15:45 இ. சீ. நே. (மாலை 03:45), பின்னர் 17:00 இ. சீ. நே. (மாலை 05:00 மணி) மற்றும் அதன் இலக்கான சென்னை எழும்பூரை 21:15 இ. சீ. நே. (பிஎம் 09:15) மணிக்கு அடைகிறது.  
| 15:00 | MDU/மதுரை சந்திப்பு | 000.0 | 12:15 |
| --- | --- | --- | --- |
| ! KQN/கொடைக்கானல் சாலை
! 040.1 |  |  |  |
| ! VRI/விருத்தாசலம் சந்திப்பு
! 280.0 |  |  |  |
| ! VM/ விழுப்புரம் சந்திப்பு
! 334.7 |  |  |  |
| ! CGL/ செங்கல்பட்டு சந்திப்பு
! 437.6 |  |  |  |
| ! TBM/தாம்பரம்
! 468.7 |  |  |  |
# சென்னை எழும்பூர்-மதுரை சந்திப்பு தேஜசு விரைவுவண்டி

## வழித்தடம் & நிறுத்தங்கள்

இந்த தொடருந்து நின்று செல்லும்நிறுத்தங்கள்:  
- ****
-
-
- ****
# கிரேக்க வீரயுகம்

**கிரேக்க வீர யுகம்** (*Greek Heroic Age*) என்பது கிரேக்கத் தொன்மங்களில், கிரேக்கர்கள் தெசலிக்கு வருவதற்கும் திராயில் இருந்து கிரேக்கம் திரும்புவதற்கும் இடைப்பட்டக் காலமாகும். இது மனிதனின் ஐந்து யுகங்களில் ஒன்றாக எசியோடால் வரையறுக்கப்பட்டது. இதன் காலம் தோராயமாக ஆறு தலைமுறைகள்; இந்தக் காலத்தில் குறிக்கப்படும் மாவீரர்கள் தெய்வீகமானவர்களாக இல்லாவிட்டாலும், மனிதனுக்கும் அப்பாற்பட்டவர்கள் மற்றும் ஓமரின் இலக்கியத்தில் கொண்டாடப்பட்டார்கள்.  
அர்கோனாடிக் பயணம் மற்றும் திரோஜன் போர் போன்ற நிகழ்வுகளின் அடிப்படையில் கிரேக்க மாவீரர்களை தோராயமான காலவரிசையில் வரிசைப்படுத்த இயலும்.
# கிரேக்க வீரயுகம்

## துவக்ககால மாவீரர்கள்

துவக்ககால கிரேக்க மாவீரர்கள் பலர் கடவுள்களிடமிருந்து வந்தவர்கள் மற்றும் பல்வேறு நகர-அரசுகளின் உருவாக்கக் கதைகளின் மாந்தர்களாக இருந்தனர். பிற்கால நாயகர்களின் மூதாதையர்களாகவும் இருந்தனர். போசைடானின் பேரனான ஃபீனீசிய இளவரசர் காட்மஸ், முதல் கிரேக்க மாவீரன் மற்றும் தீப்ஸ் நகரின் நிறுவனர் ஆவார்.  
பெர்சியஸ், அவரது கொள்ளுப் பேரன் ஹெராக்கிள்ஸ் பலகாலத்துக்கு முன்பே தனது வீரசாகசங்களுக்கு பிரபலமானவர். இவர் சியுசின் மகன். பெர்ஸ் மெடூசாவின் தலையைத் துண்டித்து, ஆந்த்ரோமெடாவை கடல் அசுரன் செட்டஸிடமிருந்து காப்பாற்றினார், மேலும் மைசீனாவின் புகழ்பெற்ற நிறுவனர் ஆவார்.  
ஏகஸ் ஜீயஸின் மகனும் ஆவார். பெல்லெரோஃபோன் ஓர்சிஸ் என்ற தேவகன்னியிலிருந்து வந்தவர் . பெலோபொன்னீஸில் உள்ள பீசாவின் அரசர் ஓனோமஸ் எரேசின் மகன்.
# அக்கீயர் (பழங்குடியினர்)

**அக்கீயர்** (*Achaeans (; , Akhaioi*) என்பவர்கள் மரபார்ந்த கிரேக்கத்தின் நான்கு முக்கிய பழங்குடியினரில் (மற்றவர்கள் ஏயோலியன்கள், அயோனியர்கள், டோரியன்களுடன்) ஒரு இனத்தவராவர். எசியோடு சீரமைத்த அடித்தளத் தொன்மக் கதையின்படி, இவர்களின் பெயர் அச்சேயன் பழங்குடியினரின் தொன்மவியல் நிறுவனரான அச்செயஸிலிருந்து வந்தது. அவர் குசுதசின் மகன்களில் ஒருவராகவும், அயோனியன் பழங்குடியினரின் நிறுவனர் அயோனின் சகோதரராகவும் கருதப்படுகிறார். குசுதஸின் கிரேக்க ( ஹெலனிக் ) தேசத்தின் தொன்மவியல் குடி முதல்வரான ஹெல்லனின் மகன் ஆவார்.  
வரலாற்று ரீதியாக, அச்சேயன் பழங்குடியினர் கிரேக்கத்தின் வடபகுதியில் உள்ள தெஸ்சாலி (Theassaiy) பகுதியில் இருந்து தென்பகுதியில் உள்ள பெலோபொன்னீசில் உள்ள அச்சேயா பகுதிக்கு குடியேறி வசித்து வந்தனர். இவர்கள் பொதுவாக கிரேக்கர்கள் என்றே அழைக்கப்படனர். ஆனால் இவர்கள் கிரேக்கர்களில் ஒரு பிரிவினராக அக்கீயர்களாவர். இவர்கள் பெலோபொன்னீசில் குடியேறுவதற்கு முன்பே அப்பகுதியில் பெலான்சியர் என்னும் பூர்வ குடியினர் இனத்தவர் வாழ்ந்துவந்தனர். என்றாலும் அக்கீயர் வந்து குடியேறிய பகுதி (பின்னர் கிரேக்கம் முழுவதும்) அக்கீயா என்று சிலகாலம் வரை அழைக்கப்பட்டது. இவர்கள் கிமு 710 இல் கிரோட்டன் (Κρότων) நகரத்தை நிறுவிய தெற்கு இத்தாலியின் கிரேக்க குடியேற்றத்தில் அச்சேயர்கள் தீவிர பங்கு வகித்தனர். பித்தகோரியன் பள்ளி நிறுவப்பட்ட இடமாக இந்த நகரம் பிற்காலத்தில் புகழ் பெற்றதாக ஆனது. மற்ற பெரிய பழங்குடியினரைப் போலல்லாமல் (அயோனியர்கள், டோரியன்கள் மற்றும் ஏயோலியன்கள்), மரபார்ந்த காலத்தில் அச்சேயர்கள் ஒரு தனி பேச்சுவழக்கை கொண்டிருக்கவில்லை இல்லை, அதற்கு பதிலாக டோரிக் கிரேக்க பேச்சுவழக்கைக் கொண்டிருந்தனர்.
# மனக்கணக்கு (திரைப்படம்)

**மனக்கணக்கு** (*Manakanakku*) 1986 ஆம் ஆண்டு வெளிவந்த இந்தியத்தமிழ்நாடகத் திரைப்படமாகும். ஆர். சி. சக்தி இயக்கிய இப்படத்தில்விஜயகாந்த்,சரத் பாபு,ராஜேஷ்,அம்பிகா மற்றும்ராதா ஆகியோர் முக்கிய வேடங்களில் நடித்தனர்.கமல்ஹாசன் விருந்தினராக நடித்தார். இப்படம் அம்பிகாவும், ராதாவும் சொந்தக் குரலில் பேசி நடித்த ஒரே திரைப்படமாகும். இப்படம் கமல்ஹாசனும், விஜயகாந்தும் இணைந்து நடித்த ஒரே திரைப்படமும் ஆகும்.
# மனக்கணக்கு (திரைப்படம்)

## நடிகர்கள்

- விஜயகாந்த் ராமன்
- ராதா லட்சுமி
- ராஜேஷ் - பாண்டியன்
- சரத் பாபு- லட்சுமியின் கணவர்
- மாலாஸ்ரீ- நடிகை
- அம்பிகா - கல்யாணி
- எம். எல். ஏ தங்கராஜ்
- 'ராக்கெட்' ராமநாதன்
- கமல்ஹாசன்- திரைப்பட இயக்குநர் (விருந்தினர் தோற்றம்)
# மனக்கணக்கு (திரைப்படம்)

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்தார்.
# விக்டோரியா அருங்காட்சியகம்

**விக்டோரியா அருங்காட்சியகம்** (*Victoria Museum*) பாக்கித்தான் நாட்டின் கராச்சியில் உள்ளது. இப்போது கராச்சி உச்ச நீதிமன்றப் பதிவகம் என்ற பெயரால் அழைக்கப்படுகிறது. விக்டோரியா மற்றும் எல்பர்ட்டு அருங்காட்சியகம் என்ற பெயரில் முதலில் நிறுவப்பட்டது. கராச்சியில் அமைந்துள்ள இக்கட்டிடத்தில் பாக்கித்தானின் உச்ச நீதிமன்ற கராச்சி பதிவகக் கிளை இயங்குகிறது.
# விக்டோரியா அருங்காட்சியகம்

## வரலாறு

இந்த கட்டிடம் முதலில் ஆங்கிலேயர் ஆட்சியின் போது கட்டப்பட்டது. இது விக்டோரியா மகாராணியின் ஆட்சிக் காலத்தில் 1887 ஆம் ஆண்டு கன்னாட் பிரபுவால் ஒரு அருங்காட்சியகமாகத் தொடங்கப்பட்டு விக்டோரியா மற்றும் எல்பர்ட்டு அருங்காட்சியகம் என்ற பெயரால் அழைக்கப்பட்டது.
1948 ஆம் ஆண்டு பாக்கித்தான் நாட்டை நிறுவியவரான முகமது அலி ஜின்னா பாக்கித்தான் மாநில வங்கிக்கான அடிக்கல்லை நாட்டினார். பதப்படுத்தப்பட்ட விலங்குகள், மொகஞ்சதாரோவின் கலைப்பொருட்கள், இந்தியா மற்றும் வெளிநாடுகளில் உள்ள மக்களின் சிலைகள், உருவப்படங்கள், ஓவியங்கள் மற்றும் உலகம் முழுவதிலும் உள்ள பிரபலமானவர்களின் படங்கள் ஆகியவை அங்கு இருந்தன.  
1957 ஆம் ஆண்டு அக்டோபர் மாதம் இக் கட்டிடத்தில் கராச்சியில் உச்ச நீதிமன்றத்தின் பதிவகம் நிறுவப்பட்டது.
# மோர்லியின் முச்சமவெட்டித் தேற்றம்

யூக்ளிடிய வடிவவியலில் எந்தவொரு முக்கோணத்தின் அடுத்தடுத்தமையும் கோண முச்சமவெட்டிகள் வெட்டிக்கொள்ளும் மூன்று புள்ளிகள், ஒரு சமபக்க முக்கோணத்தை அமைக்கும் என்று மோர்லியின் **முச்சமவெட்டித் தேற்றம்** (*Morley's trisector theorem*) கூறுகிறது. அச்சமபக்க முக்கோணமானது "மோர்லி முக்கோணம்" என அழைக்கப்படுகிறது. இத் தேற்றம் 1899 ஆம் ஆண்டில் ஆங்கிலோ- அமெரிக்கக் கணிதவியலாளரான பிராங்க் மோர்லியால் கண்டறியப்பட்டது. எல்லா முச்சமவெட்டிகளும் வெட்டிக்கொண்டால் மேலும் நான்கு சமபக்க முக்கோணங்கள் கிடைக்கும்.
# மோர்லியின் முச்சமவெட்டித் தேற்றம்

## நிறுவல்கள்

மோர்லியின் தேற்றத்திற்கு நுட்பமான சில நிறுவல்கள் உட்படப் பல நிறுவல்கள் உள்ளன.
பல தொடக்ககால நிறுவல்கள் நுண்ணிய முக்கோணவியல் கணக்கீடுகளைக் கொண்டிருந்தன. அண்மைக்கால நிறுவல்கள், பிரெஞ்சுக் கணிதவியலாளர் ஆலன் கானின் இயற்கணித நிறுவலையும் ஆங்கிலக் கணிதவியலாளர் ஜான் கான்வேயின் வடிவவியல் நிறுவலையும் கொண்டுள்ளன. கோள வடிவவியலிலும் அதிபரவளைய வடிவவியலிலும் மோர்லியின் தேற்றம் உண்மையாகாது.
# மோர்லியின் முச்சமவெட்டித் தேற்றம்

## நிறுவல்கள்

### எளிய நிறுவல்

முக்கோணவியல் முற்றொருமையைப் பயன்படுத்தி மோர்லியின் தேற்ற நிறுவல்:
- பயன்படுத்தப்படும் முக்கோணவியல் முற்றொருமை:  
::<math>\sin(3\theta)=-4\sin^3\theta+3\sin\theta.</math>  
:முக்கோணம் ABC இன் பக்கம் <math>\overline{BC}</math> இன் மீது படத்தில் காட்டியுள்ளபடி புள்ளிகள் <math>D, E, F</math> வரையப்படுகின்றன.
:<math>3\alpha+3\beta+3\gamma=180^\circ</math> (ஒரு முக்கோணத்தின் மூன்று கோணங்களின் கூடுதல்), :<math>\implies\alpha+\beta+\gamma=60^\circ.</math>  
<math>\triangle XEF</math> முக்கோணத்தின் மூன்று கோணங்கள்:
:<math>\angle{EXF} = \alpha</math>,
:<math>\angle{XEF} = (60^\circ+\beta),</math>
:<math>\angle{XFE} = (60^\circ+\gamma).</math>  
<math>\triangle XEF</math> இல் சைன் சார்பின் வரையறைப்படி,
- {\overline{XE}}</math>|}}
- {\overline{XF}}.</math>|}}  
மேலும்,
<math>\triangle AYC,</math> <math>\triangle AZB</math> ஆகிய இரு முக்கோணங்களின் கோணங்கள்
<math>\angle{AYC}=180^\circ-(\alpha+\gamma)=180^\circ-(60^\circ-\beta)=120^\circ+\beta</math> மற்றும்  
<math>\triangle AYC</math> இல் சைன் விதியைப் பயன்படுத்த:
:<math>\frac{\overline{AC}}{\sin(120^\circ+\beta)} = \frac{\overline{AY}}{\sin\gamma}</math>
{\overline{AY}}\sin\gamma</math>|}}  
<math>\triangle AZB</math> இல் சைன் விதியைப் பயன்படுத்த:
:<math>\frac{\overline{AB}}{\sin(120^\circ+\gamma)} = \frac{\overline{AZ}}{\sin\beta}.</math>
:{\overline{AZ}}\sin\beta.</math>|}}  
<math>ABC</math> முக்கோணத்தின் குத்துயரம் <math>h</math> இன் மதிப்பை இருவழிகளில் காண:
::<math>h=\overline{AB} \sin(3\beta)=\overline{AB}\cdot 4\sin\beta\sin(60^\circ+\beta)\sin(120^\circ+\beta)</math>
::<math>h=\overline{AC} \sin(3\gamma)=\overline{AC}\cdot 4\sin\gamma\sin(60^\circ+\gamma)\sin(120^\circ+\gamma).</math>  
<math>\beta</math> உள்ள சமன்பாட்டில் (2), (5) முடிவுகளையும் <math>\gamma</math> உள்ளதில் (3), (6) முடிவுகளையும் பயன்படுத்தக் கிடைப்பது:
::<math>h=4\overline{AB}\sin\beta\cdot\frac{\overline{DX}}{\overline{XE}}\cdot\frac{\overline{AC}}{\overline{AY}}\sin\gamma</math>
::<math>h=4\overline{AC}\sin\gamma\cdot\frac{\overline{DX}}{\overline{XF}}\cdot\frac{\overline{AB}}{\overline{AZ}}\sin\beta</math>  
<math>h</math> இன் இருவிதமான மதிப்புகளையும் சமப்படுத்த:
::<math>\overline{XE}\cdot\overline{AY}=\overline{XF}\cdot\overline{AZ}</math> (அல்லது)
::<math>\frac{\overline{XE}}{\overline{XF}}=\frac{\overline{AZ}}{\overline{AY}}.</math>  
எனவே,
:<math>\triangle XEF \sim\triangle AZY</math> (வடிவொத்த முக்கோணங்கள்)  
வடிவொத்த முக்கோணங்களின் பண்பின்படி, அவற்றின் ஒத்த கோணங்கள் சமம்.
:<math>\angle{AYZ} = \angle{XFE} = (60^\circ+\gamma)</math>
:<math>\angle{AZY} = \angle{XEF} = (60^\circ+\beta).</math>
:<math>\angle{BXZ} = \angle{CYX} = (60^\circ+\alpha)</math>  
படத்திலிருந்து
::<math>\angle{AZY}+\angle{AZB}+\angle{BZX}+\angle{XZY}=360^\circ</math> எனக் காணலாம்.  
இதில் தெரிந்த கோணங்களின் மதிப்புகளைப் பதிலிட்டுச் சுருக்க:
::<math>(60^\circ+\beta)+(120^\circ+\gamma)+(60^\circ+\alpha)+\angle{XZY}=360^\circ</math>
::<math>\implies\angle{XZY}=60^\circ.</math>  
இதேபோல <math>\triangle XYZ</math> இன் மற்ற இரு கோணங்களும் <math>60^\circ.</math> எனக் காண முடியும். எனவே <math>\triangle XYZ</math> ஒரு சமபக்க முக்கோணம்.  
தேற்றம் நிறுவப்பட்டது.
# மோர்லியின் முச்சமவெட்டித் தேற்றம்

## பக்கமும் பரப்பளவும்

முதல் மோர்லி முக்கோணத்தின் பக்க நீளம்:
:<math>a^\prime=b^\prime=c^\prime=8R\sin(A/3)\sin(B/3)\sin(C/3), \, </math>  
இதில் *R* என்பது மூல முக்கோணம் *ABC* இன் சுற்றுவட்ட ஆரம்.  
பரப்பளவு:
ஒரு சமபக்க முக்கோணத்தின் பரப்பளவுக்கான வாய்பாடு:
:<math>\text{A} = \tfrac{\sqrt{3}}{4}a'^2,</math> இதில் மோர்லியின் பக்க நீளத்தைப் பதிலிட்டுச் சுருக்கக் கிடைப்பது:
:<math>\text{A} = 16 \sqrt{3}R^2\sin^2(A/3)\sin^2(B/3)\sin^2(C/3).</math>
# பிரோன்

**பிரோன்கள்** (*Pyrones*) எனப்படுபவை பல்லினவளைய வேதிச்சேர்மங்களின் ஒரு வகையாகும். இவை பிரனோன்கள் என்றும் அழைக்கப்படுகின்றன. இவ்வகைச் சேர்மங்களில் ஒரு நிறைவுறாத ஆறு உறுப்பு வளையத்தில் ஓர் ஆக்சிசன் அணுவும் ஒரு கீட்டோன் வேதி வினைக்குழுவும் இடம்பெற்றிருக்கும். 2-பிரோன், 4-பிரோன் என இரண்டு மாற்றியன் சேர்மங்களும் காணப்படுகின்றன. 2-பிரோன் α-பிரோன் என்ற பெயராலும் அழைக்கப்படுகிறது. குமாரின் வளையச் சேர்மத் திட்டத்தில் இயற்கையாகவே ஒரு பகுதியாக இது இடம்பெற்றிருக்கும். 4-பிரோன் மாற்றியம் γ-பிரோன் என்ற பெயராலும் அழைக்கப்படுகிறது. குரோமோன், மால்டோல் மற்றும் கோச்சிக் அமிலம் போன்ற சில வேதிப்பொருட்களில் இது காணப்படுகிறது.
# காசி விஸ்வநாத் விரைவுவண்டி

**காசி விஸ்வநாத் விரைவுவண்டி** (**Kashi Vishwanath Express**) இந்திய இரயில்வேயால் புது தில்லி முதல் காசி வரை இயக்கப்படும் விரைவு வண்டியாகும். இது புது தில்லி இரயில் நிலையத்திலிருந்து நாள்தோறும் காசி வரை பிரதாப்கர், அமேதி, ரேபரேலி, லக்னோ, ஹர்தோய், பரேலி, மொராதாபாத், அம்ரோகா மற்றும் காசியாபாத் வழியாக 794 கிலோ மீட்டர் தொலைவிற்கு கடந்து செல்கிறது. இந்த விரைவு இரயில் வண்டியில் குளிர்சாதன பொருத்தப்பட்ட முதல் வகுப்பு, இரண்டடுக்கு, மூன்றடுக்கு பெட்டிகளும், சாதாரண மூன்றடுக்கு தூங்கும் வசதி மற்றும் பொதுப்பெட்டிகளுடன் உணவுப் பெட்டியும் இணைக்கப்பட்டுள்ளது.
# காசி விஸ்வநாத் விரைவுவண்டி

## நேர அட்டவனை

**புறப்படும் இடம்**: புது தில்லி தொடருந்து நிலையம்: நேரம்: காலை 11:35 மணி
| இரயில் நிலையம் | வரும் நேரம் | புறப்படும் நேரம் |  |
| --- | --- | --- | --- |
| காசியாபாத் (GZB) | 12:18 PM | 12:20 PM |  |
| பில்குவா (PKW) | 12:44 PM | 12:46 PM |  |
| ஹத்பூர் (HPU) | 01:02 PM | 01:05 PM |  |
| கர்முக்தேசர் (GMS) | 01:28 PM | 01:30 PM |  |
| கஜ்ரௌலா சந்திப்பு (GJL) | 01:53 PM | 01:55 PM |  |
| அம்ரோகா (AMRO) | 02:16 PM | 02:18 PM |  |
| மொராதாபாத் (MB) | 03:05 PM | 03:15 PM |  |
| இராம்பூர் (RMU) | 03:43 PM | 03:45 PM |  |
| பரேலி (BE) | 04:45 PM | 04:50 PM |  |
| பீதம்பர்பூர் (PMR) | 05:09 PM | 05:11 PM |  |
| ஷாஜாகான்பூர் (SPN) | 06:10 PM | 06:13 PM |  |
| அஞ்ஜி ஷாகாபாத் (AJI) | 06:39 PM | 06:41 PM |  |
| ஹர்தோய் (HRI) | 07:07 PM | 07:10 PM |  |
| பாலமு சந்திப்பு (BLM) | 07:38 PM | 07:40 PM |  |
| சாண்டிலா (SAN) | 07:58 PM | 08:00 PM |  |
| லக்னோ (LKO) | 09:35 PM | 09:50 PM |  |
| பெச்சரவான் (BCN) | 10:49 PM | 10:51 PM |  |
| ரேபரேலி (RBL) | 11:25 PM | 11:30 PM |  |
| ஜெய்ஸ் (JAIS) | 11:53 PM | 11:55 PM |  |
| கௌகஞ்ச் (GNG) | 12:10 AM | 12:12 AM |  |
| அமேதி (AME) | 12:24 AM | 12:26 AM |  |
| அந்து (ANTU) | 12:43 AM | 12:45 AM |  |
| பிரதாப்கர் சந்திப்பு (PBH) | 01:10 AM | 01:15 AM |  |
| தண்டுப்பூர் (DND) | 01:40 AM | 01:42 AM |  |
| பாட்சாப்பூர் (BSE) | 02:00 AM | 02:02 AM |  |
| ஜன்காய் சந்திப்பு (JNH) | 02:24 AM | 02:26 AM |  |
| சூரியவான் (SAW) | 02:49 AM | 02:51 AM |  |
| பாதோய் (BOY) | 03:10 AM | 03:12 AM |  |
| பார்சிப்பூர் (PRF) | 03:24 AM | 03:26 AM |  |
| சேவாபுரி (SWPR) | 03:45 AM | 03:47 AM |  |
| சௌகண்டின் (CHH) | 03:59 AM | 04:01 AM |  |
| பனாரஸ் (BSBS) | 04:45 AM | சேருமிடம் | } |
# காசி விஸ்வநாத் விரைவுவண்டி

## இதனையும் காண்க

- பனாரஸ் தொடருந்து நிலையம்
- வாரணாசி சந்திப்பு தொடருந்து நிலையம்
# ஐவிரல் கோவை

**ஐவிரல் கோவை, ஐவிறலி** அல்லது **ஐவேலி** (*Diplocyclos palmatus*) என்பது குக்குர்பிடேசி குடும்பத்தூச் சேர்ந்த ஒரு கொடியாகும். இதன் விதை இலிங்கத்தை ஒத்ததாக உள்ளதால் மராத்தியில் சிவலிங்கி என்று அழைக்கப்படுகிறது.
# ஐவிரல் கோவை

## பரவல்

இத்தாவரமானது மழைக்காடுகள் மற்றும் வறண்ட மழைக்காடுகள் ( வெப்பமண்டல மற்றும் துணை வெப்பமண்டல உலர்ந்த அகன்ற இலைக் காடுகள் ) வாழ்விடமாக கொண்டுள்ளது. இது உலகளாவில் மானிடர்களினால் பரவியுள்ளது. இத்தாவரம் மருத்துவ குணம் கொண்டதாக உள்ளது. இந்தக் கொடியானது புதர்காடுகளிலும், மழைக் காடுகளிலும், தாழ்நிலம், மேட்டு நிலப் பகுதிகளிலும் வளரும்.
# பனாரஸ் தொடருந்து நிலையம்

**பனாரஸ் தொடருந்து நிலையம்** (**Banaras railway station** (station code: **BSBS**), இதன் பழைய பெயர் **மாண்டுவாடி தொடருந்து நிலையம்** ஆகும்.இது வாரணாசிக்கு தெற்கே 3 கிலோ மீட்டர் தொலைவில் மாண்டுவாடியில் உள்ளது. வாரணாசி சந்திப்பு தொடருந்து நிலையத்தில் நெரிசலை கட்டுப்படுத்தும் விதமாக பனாராஸ் தொடருந்து நிலையம் விரிவுபடுத்தப்பட்டுள்ளது. பனாரஸ் தொடருந்து நிலையம் 8 நடைமேடைகளுடன் கூடியது.  
பனாரஸ் தொடருந்து நிலையம் மும்பை, முசாபர்பூர், புது தில்லி, கோரக்பூர், லக்னோ, கான்பூர், அலகாபாத், இராமேஸ்வரம், பாட்னா, சம்பல்பூர், ராஞ்சி, தர்பங்கா, புனே, ஹவுரா, பல்லியா மற்றும் அகமதாபாத் நகரங்களை இருப்புப்பாதை மூலம் இணைக்கிறது.
# பனாரஸ் தொடருந்து நிலையம்

## பனாரசு தொடருந்து நிலையத்திலிருந்து புறப்படும் விரைவுவண்டிகள்

| வண்டி எண் | வண்டியின் பெயர் | செல்லுமிடம் |  |
| --- | --- | --- | --- |
| 12559 | சிவ கங்கை விரைவுவண்டி |  |  |
| 12581 | பனாரசு-புது தில்லி அதிவிரைவுவண்டி |  |  |
| 15103 | கோரக்பூர்-பனார்சு நகரிடை விரைவுவண்டி | கோரக்பூர் சந்திப்பு |  |
| 22132 | புனே-பனராசு-கியான் கங்கை விரைவுவண்டி | புனே சந்திப்பு |  |
| 12538 | பாபு தாம் அதிவிரைவு வண்டி | முசாபர்பூர் |  |
| 15120 | இராமேசுவரம் பனராசு விரைவுவண்டி | இராமேசுவரம் |  |
| 12168 | பனராசு லோகமான்ய திலக் அதி விரைவுவண்டி | லோகமான்ய திலக் |  |
| 15125 | காசி பாட்னா ஜன் சதாப்தி விரைவுவண்டி | பாட்னா சந்திப்பு |  |
| 18312 | பனராசு சம்பல்பூர் விரைவுவண்டி | சம்பல்பூர் சந்திப்பு |  |
| 18612 | பனராசு ராஞ்சி விரைவுவண்டி | ராஞ்சி சந்திப்பு |  |
| 14257 | காசி விசுவநாதர் விரைவுவண்டி |  |  |
| 11108 | புந்தேல்கண்ட் விரைவுவண்டி | குவாலியர் சந்திப்பு | } |